CELEX: 32004R1018
Language: hu
Date: 2004-05-25 00:00:00
Title: A Bizottság 1018/2004/EK rendelete (2004. május 25.) a 2004. évi németországi, spanyolországi, franciaországi, görögországi, olaszországi és portugáliai betakarításra vonatkozó garanciaküszöb keretében az egyik fajtacsoportból a másikba átadható nyersdohánymennyiségek meghatározásáról

26.5.2004   
            
            
               HU
            
            
               Az Európai Unió Hivatalos Lapja
            
            
               L 187/5
            
         
      A BIZOTTSÁG 1018/2004/EK RENDELETE
   
   (2004. május 25.)
   a 2004. évi németországi, spanyolországi, franciaországi, görögországi, olaszországi és portugáliai betakarításra vonatkozó garanciaküszöb keretében az egyik fajtacsoportból a másikba átadható nyersdohánymennyiségek meghatározásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre (1) és különösen annak 9. cikke (4) bekezdésére,
   mivel:
   
               (1)
            
            
               A 2075/92/EGK rendelet 9. cikke a dohány különböző fajtacsoportjaira vonatkozóan bevezetett egy kvótarendszert. A 2004. évre vonatkozó egyes kvóták a termelők között a garanciaküszöbök alapján kerültek felosztásra, a 2002., 2003. és 2004. évi betakarításra a leveles dohányra vonatkozó jövedelemtámogatások és garanciaküszöbök fajtacsoportonkénti és tagállamonkénti rögzítéséről, valamint a 2075/92/EGK rendelet módosításáról szóló, 2002. március 25-i 546/2002/EK tanácsi rendelet (2) II. mellékletében meghatározottak szerint. A 2075/92/EGK 9. cikke (4) bekezdésének értelmében a Bizottság a tagállamoknak engedélyt adhat arra, hogy garanciaküszöb-mennyiségeket adjanak át a fajtacsoportok között, amennyiben a fajtacsoportok közötti tervezett átadások nem vonnak maguk után többletköltségeket az EMOGA terhére, és nem vezetnek az egyes tagállamok teljes garanciaküszöbének növekedéséhez.
            
         
               (2)
            
            
               E feltétel teljesült, így azok a tagállamok, melyek igényt nyújtottak be, engedélyt kapnak az említett átadásra.
            
         
               (3)
            
            
               Az e rendeletben előírt intézkedések összhangban vannak a Nyersdohánypiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2004. évi betakarításra vonatkozóan a tagállamok engedélyt kapnak – a 2848/98/EK bizottsági rendelet (3) 10. cikke (1) bekezdésében meghatározott termeltetési szerződések megkötésére szabott határidő előtt – egyik fajtacsoporttól a másik irányába történő mennyiségek átadására e rendelet mellékletében leírtak szerint.
   2. cikk
   Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. május 25-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 215., 1992.7.30., 70. o. A legutóbb a 2319/2003/EK rendelettel (HL L 345., 2003.12.31., 17. o.) módosított rendelet.
   
      (2)  HL L 84., 2002.3.28., 4. o.
   
      (3)  HL L 358., 1998.12.31., 17. o.
   
      MELLÉKLET
      Az egyes tagállamokra érvényes egyik fajtacsoportból a másikba átadható garanciaküszöb-mennyiségek
      
                  Tagállam
               
               
                  Fajtacsoport, amelyikből történik az átadás
               
               
                  Fajtacsoport, amelyikbe történik az átadás
               
            
                  NÉMETORSZÁG
               
               
                  744,8 tonna természetes úton szárított sötét (III. csoport)
               
               
                  489,4 tonna mesterséges hővel szárított (I. csoport)
               
            
                  147,1 tonna természetes úton szárított világos (II. csoport)
               
            
                  SPANYOLORSZÁG
               
               
                  2 458,5 tonna természetes úton szárított sötét (III. csoport)
               
               
                  1 187,4 tonna mesterséges hővel szárított (I. csoport)
               
            
                  974,1 tonna természetes úton szárított világos (II. csoport)
               
            
                  FRANCIAORSZÁG
               
               
                  2 593,5 tonna természetes úton szárított sötét (III. csoport)
               
               
                  1 364,7 tonna mesterséges hővel szárított (I. csoport)
               
            
                  763,7 tonna természetes úton szárított világos (II. csoport)
               
            
                  GÖRÖGORSZÁG
               
               
                  1 662 tonna természetes úton szárított világos (II. csoport)
               
               
                  10 111 tonna mesterséges hővel szárított (I. csoport)
               
            
                  4 361 tonna napon szárított (V. csoport)
               
            
                  6 718 tonna Kabak Koulak (klasszikus) (VIII. csoport)
               
            
                  1 204 tonna Katerini (VII. csoport)
               
               
                  1 941 tonna Basmas (VI. csoport)
               
            
                  1 518 tonna Kabak Koulak (klasszikus) (VIII. csoport)
               
            
                  OLASZORSZÁG
               
               
                  200,0 tonna napon szárított (V. csoport)
               
               
                  71,9 tonna mesterséges hővel szárított (I. csoport)
               
            
                  90,0 tonna természetes úton szárított világos (II. csoport)
               
            
                  100,0 tonna füstöléssel szárított (IV. csoport)
               
               
                  87,9 tonna mesterséges hővel szárított (I. csoport)
               
            
                  PORTUGÁLIA
               
               
                  50,0 tonna természetes úton szárított világos (II. csoport)
               
               
                  39,9 tonna mesterséges hővel szárított (I. csoport)